Durant els dos primers dies de la fase 1 s'han dut a terme 47 PCR a les Terres de l'Ebre
Des de l'aplicació del pla de contingència s'han seguit més de 1.400 casos de la COVID-19 confirmats o possibles a les Terres de l'Ebre de forma presencial i no presencial
La Gerència de la Regió Sanitària Terres de l'Ebre, Mar Lleixà, ha posat en valor la feina feta per l'atenció primària durant els darrers mesos amb la pandèmia de la COVID-19 i ha recordat a la ciutadania que faci un ús responsable dels serveis assistencials ara que ens trobem en la fase 1 de desconfinament.
Lleixà ha recordat que "cal trucar abans d'anar al centre d'atenció primària.
Durant aquesta fase s'anirà recuperant activitat també de proves, sempre amb una cita prèvia i demanant respectar horaris per tal d'evitar la concentració de pacients i usuaris a les sales d'espera".
A més, Lleixà ha indicat que "des del passat dilluns en què les Terres de l'Ebre es troben a¡ la fase 1 l'atenció primària ha fet 47 PCR de persones amb simptomatologia lleu".
L'atenció primària i comunitària (APiC) de l'ICS a les Terres de l'Ebre des de l'inici de la pandèmia s'ha reorganitzat tant estructuralment com funcional per donar resposta al diagnòstic, tractament simptomàtic i seguiment dels casos possibles i confirmats de la COVID-19 que no han requerit ingrés hospitalari.
Tot això ha estat possible gràcies a la tasca dels professionals de tots els estaments que treballen a l'AP.
S'han seguit per l'AP més de 1.400 casos possibles o confirmats de la COVID-19 a les Terres de l'Ebre, amb professionals específicament dedicats al seguiment d'aquests tant de forma presencial com no presencial.
En aquest context s'ha hagut de fer front a nous reptes com pot ser el de l'atenció a les persones més vulnerables com les que estan en els centres residencials per a gent gran i altres tipus de residències i comunitats tancades del nostre territori.
Tot això, compaginat a continuar donant l'atenció a les patologies cròniques i aquelles que requereixen una atenció urgent tant als centres com al domicili.
S'ha de destacar que, durant tot el pla de contingència, l'AP no ha parat de fer aquests seguiments i en concret en el cas dels pacients crònics complexos (PCC) i els de malaltia crònica avançada (MACA) el 95 % han tingut algun contacte amb l'AP, el 31 % de les visites han estat presencials, el 43 % telemàtiques, el 26 % a domicili i només un 1 % d'aquests pacients ha hagut d'anar a urgències.
Aquesta organització ha comportat una nova forma de treballar tant des del punt de vista del contacte de la ciutadania amb l'AP com en la resolució per part dels professionals.
En aquesta nova fase s'ha de continuar garantint la seguretat dels usuaris i dels professionals amb dos circuits clarament diferenciats als centres, el circuit per patologia amb sospita d'infecció pel nou coronavirus i el de patologies que no són de la COVID-19.
Això fa que sigui imprescindible continuar mantenint el contacte previ amb els professionals d'AP abans d'acudir als centres.
Durant aquesta fase anirem incrementant l'activitat que realitzem a l'AP tant als centres com al domicili i a la comunitat.
Aquesta activitat respon a una priorització assistencial per part dels professionals de les patologies dels usuaris que atenen, de manera que s'incrementaran els controls que fem a aquests usuaris atenent allà on sigui necessari i en la modalitat adient que consideri el professional.
Apropem l'activitat professional a la ciutadania, i l'atenció als centres a l'AP es farà d'acord amb l'increment de l'activitat programada fent sempre una gestió proactiva de la consulta per part dels professionals.
És important entendre la necessitat de garantir que totes les incidències han d'atendre's en els centres segurs que ja tenim oberts, a la resta només pot fer-se aquella activitat que ha passat per un cribratge previ.
Al llarg de la setmana hem anat incrementant la presència de professionals a aquests centres per dur a terme tant cures com proves i, ara també, aquelles visites presencials que són imprescindibles amb una cita prèvia.
En aquests centres ja anem programant presencialment cures i injectables programats, seguiment amb anticoagulants orals, seguiment i control de crònics programats, seguiment d'extraccions sanguínies urgents i preferents i lliurament de material diabètic.
La directora d'Atenció Primària de l'ICS Ebre, Maria Ferré, ha apuntat que "anirem recuperant aquests serveis i insistim en què la ciutadania ha d'anar al CAP o consultori local sempre amb cita prèvia i per indicació dels professionals d'atenció primària".
Els centres on s'organitzarà aquesta activitat seran, amb cita prèvia:
Cada CAP ha establert un equip per seguiment telefònic i es faran domicilis a totes les poblacions i visites presencials programades tant als CAP com als consultoris locals si es considera adient i si la situació clínica ho requereix, sempre amb una cita prèvia i per indicació dels professionals.
Al CAP Roquetes, CAP Móra d'Ebre i CAP l'Ampolla aquesta activitat s'iniciarà a partir del dilluns 18 de maig ja que actualment es fa exclusivament atenció pediàtrica programada per garantir els circuits i la seguretat de tothom.
A partir del proper dilluns es reorganitzarà l'atenció pediàtrica i informarem dels canvis que es donaran en el sistema.
L'ASSIR també torna a les seves consultes d'origen el proper dilluns.
Apostem clarament per continuar utilitzant totes aquelles eines que ens permeten assegurar una proximitat amb tots els usuaris: telefònica, econsulta, videoconsulta, potenciant tot allò que és prioritari com l'atenció domiciliària incloses les residències i deixant de fer allò que no aporta cap valor com renovar una recepta mèdica de forma presencial.
També, en aquesta fase, s'ha incrementat la capacitat diagnòstica a l'AP mitjançant la realització de les PCR a les AP d'aquelles persones amb simptomatologia compatible per tal de poder fer un bon seguiment del cas i dels seus contactes i així detectar de forma ràpida la cadena de transmissió de la malaltia i evitar-ne un brot.
Així mateix l'horari d'atenció a la ciutadania a partir de la setmana vinet de la Regió Sanitària Terres de l'Ebre queda definit de les 8.00 a les 18.00 i es pot trucar al telèfon 977 44 81 70.